*Proiect*

**GUVERNUL REPUBLICII MOLDOVA**

**HOTĂRÂRE nr\_\_\_\_\_\_\_**

**din\_\_\_\_\_ \_\_\_\_\_\_\_\_\_\_\_2022**

**mun. Chişinău**

cu privire la aprobarea Regulamentului privind exploatarea construcțiilor de protecție

În temeiul art. 7 lit. b) din Legea nr.271/1994 cu privire la protecţia civilă (Monitorul Oficial al Republicii Moldova, 1994, nr. 20, art. 231), cu modificările ulterioare, Guvernul

**HOTĂRĂŞTE:**

1. Se aprobă Regulamentul privind exploatarea construcțiilor de protecție (se anexează).
2. Controlul asupra executării prezentei hotărâri se pune în sarcina Ministerului Afacerilor Interne și Ministerului Infrastructurii și Dezvoltării Regionale.
3. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

Contrasemnează:

Viceprim-ministru,

ministrul infrastructurii și dezvoltării regionale Andrei SPÎNU

 Ministrul afacerilor interne Ana REVENCO

 Aprobat

prin Hotărârea Guvernului

nr. din\_\_\_\_\_\_\_\_\_\_\_\_\_

**REGULAMENTUL**

**PRIVIND EXPLOATAREA CONSTRUCȚIILOR DE PROTECȚIE**

**Capitolul I**

**Dispoziţii generale**

1. Regulamentul privind exploatareaconstrucțiilor de protecție (în continuare – *Regulament*) stabilește cerințe față de exploatarea și dotarea, pregătirea spațiilor pentru adăpostirea persoanelor și capacitatea lor, controlul stării construcțiilor de protecție, marcarea și evidența acestora.
2. Prezentul Regulament are drept scop menținerea construcțiilor de protecție în stare permanentă de pregătire pentru adăpostirea persoanelor supuse pericolului în condițiile situațiilor excepționale.
3. În sensul prezentului Regulament se definesc următoarele noțiuni:
4. ***adăpostire*** – măsura specifică de protecție pentru amplasarea provizorie a populației, animalelor și a bunurilor în construcțiile de protecție, în condițiile situațiilor excepționale;
5. ***construcție de protecție –*** construcție destinată pentru adăpostirea persoanelor, animalelor și bunurilor sau care poate fi pregătită și utilizată pentru adăpostirea persoanelor în condițiile situațiilor excepționale. Construcțiile de protecție se divizează în:
6. ***adăposturi de protecție civilă*** - construcții de protecție dotate cu instalații, inventar, dispozitive și instrumente necesare, destinate pentru adăpostirea persoanelor și bunurilor în condițiile situațiilor excepționale;
7. ***adăposturi simple*** - construcții, încăperi și spații adâncite, pregătite sau amenajate cu folosirea materialelor de construcție aflate la îndemână, în perioada de amenințare sau în condițiile situațiilor excepționale, la locul de reședință, muncă sau locuri cu aglomerări de persoane, destinate pentru protecția parțială și adăpostirea persoanelor, animalelor supuse pericolului. Subsolurile, demisolurile și primele etaje ale clădirilor, parcările auto subterane, pasajele subterane, tunelurile tehnologice, beciurile, tranșeele, șanțurile, săpăturile executate în prealabil, care nu au fost construite în scopul adăpostirii persoanelor, dar pot fi adaptate în aceste scopuri;
8. ***edificii de protecție civilă*** - construcții de protecție construite și dotate cu resurse necesare de activitate permanentă și stabilă, amplasate subteran, destinate să asigure conducerea acțiunilor în condițiile situațiilor excepționale. Pe timp de pace, edificiile de protecție civilă pot fi exploatate doar pentru desfășurarea antrenamentelor la protecția civilă. Reglementarea edificiilor de protecție civilă se efectuează în conformitate cu legislația cu privire la secretul de stat.
9. Conducătorii organelor administraţiei publice centrale şi locale, ai instituţiilor, organizaţiilor şi agenţilor economici cu orice formă organizaţional-juridică şi tip de proprietate, conform funcţiilor deţinute (în continuare - preşedinţi ai comisiilor pentru situaţii excepţionale), sunt obligați să acumuleze fondul necesar de construcţii de protecţie și să le mențină în stare permanentă de pregătire.

**Capitolul II**

**Cerințe fața de exploatarea și dotarea adăposturilor de protecție civilă**

1. Primarii satelor (comunelor), orașelor (municipiilor), președinții de raioane, Guvernatorul (Bașcanul) unității teritoriale autonome Găgăuzia, conducătorii autorităților administrației publice centrale și unităților economice, care dispun de adăposturi de protecție civilă, numesc prin ordin/decizie persoana responsabilă a cărei atribuții includ efectuarea verificării și întreținerii corecte a încăperilor și a obiectivelor de infrastructură tehnico-edilitară a adăposturilor de protecție civilă.
2. Adăposturile de protecție civilă vor fi dotate cu inventar, dispozitive, instrumente necesare și instalații de comunicații, conform anexei nr. 6.
3. Adăposturile de protecție civilă, amplasate în subsolul clădirilor și construcțiilor existente sau separate, sunt utilizate pe timp de pace pentru alte scopuri, cum ar fi:
4. încăperi sanitar-auxiliare;
5. încăperi pentru servicii culturale și exerciții de instruire;
6. încăperi de producție conform categoriilor de pericol de incendiu și explozie-incendiu D și E, în care se desfășoară procese tehnologice fără însoțirea degajării lichidelor periculoase, vaporilor, gazelor periculoase pentru persoane și care nu necesită iluminare naturală;
7. tuneluri tehnologice, de transport și pietonale;
8. încăperi pentru electricieni, telefoniști, echipele de reparație a avariilor;
9. garaje, parcări subterane pentru transport;
10. depozite pentru păstrarea materialelor incombustibile, precum și a materialelor combustibile și incombustibile în recipiente combustibile cu prezența unui sistem automat de stingere a incendiilor;
11. încăperi pentru comerț și catering (magazine, săli de mese, cafenele, snack-baruri);
12. încăperi pentru activități sportive (tiruri și săli de sport);
13. încăperi pentru deservirea consumatorilor (ateliere de foto, reparație, centre de recepție și alte);
14. încăperi auxiliare ale instituțiilor medicale.
15. Adăposturile de protecție civilă se amenajează corespunzător pentru a asigura accesibilitatea persoanelor cu necesități speciale/dezabilități. În cazul în care, din motive tehnice, acestea nu pot fi amenajate astfel încât să asigure accesibilitatea persoanelor cu dezabilități în conformitate cu normativele în vigoare, se întreprind măsuri corespunzătoare pentru adaptarea rezonabilă a obiectelor în cauză la necesităţile acestei categorii de persoane.
16. În timpul exploatării adăposturilor de protecție civilă pe timp de pace de gestionarii acestora se asigură:
17. păstrarea proprietăților de protecție ale construcției în ansamblu și ale elementelor sale individuale: intrărilor și ieșirilor de avarie, ușilor metalice etanșe și obloanelor, dispozitivelor antiexplozive;
18. reparația încăperilor;
19. funcționalitatea instalațiilor de apărare împotriva incendiilor;
20. ermetizarea și hidroizolarea întregii construcții de protecție;
21. protecția împotriva precipitațiilor atmosferice și a apelor de suprafață;
22. întocmirea documentației adăposturilor de protecție civilă, prevăzută în pct. 37;
23. păstrarea în stare bună de funcționare și pregătirea pentru utilizarea conform destinației a obiectivelor de infrastructură tehnico-edilitară (vopsirea, deservirea, testarea și repararea lor);
24. dotarea cu inventar, dispozitive și instrumente necesare adăposturilor de protecție civilă.
25. Obiectivele de infrastructură tehnico-edilitară ale adăposturilor de protecție civilă, cu excepția instalațiilor de filtro-ventilare a camerei cu generator electric, filtrelor absorbante, filtrelor pentru purificarea aerului de monoxid de carbon, mijloacelor de regenerare, răcitoarelor de aer, pot fi exploatate pe timp de pace, în volumul necesității curente.
26. Obiectivele de infrastructură tehnico-edilitară ale adăposturilor de protecție civilă sunt vopsite în culori diferite, iar săgețile indică direcția de mișcare a aerului sau apei:
27. în alb – conductele de aer ce funcționează în regim de ventilare naturală și conductele de aer din interiorul încăperii;
28. în galben – conductele de aer în regim de filtro-ventilare și rezervoarele de păstrare a lubrifianților pentru generatoare electrice;
29. în roșu – țevile ce funcționează în regim complet de izolare, sistemele și instalațiile de stingere a incendiilor;
30. în negru – țevile conductorilor de cabluri electrice și țevile de canalizare, rezervoarele pentru colectarea materiilor fecale;
31. în verde – apeductele, rezervoarele de apă;
32. în maro – țevile sistemului de încălzire;
33. în gri – ușile metalice etanșe, clapete ermetice.
34. Finisarea interioară a încăperilor adăposturilor de protecție civilă se execută cu materiale incombustibile sau greu combustibile, iar pereții, tavanul, pereții despărțitori se vopsesc preferențial cu culori deschise.
35. La intrările în adăposturile de protecție civilă, în tamburele, ușile metalice etanșe, în timpul exploatării pe timp de pace trebuie să fie deschise, plasate pe suporturi și acoperite cu ecrane ușor detașabile.
36. Toate ușile trebuie să se deschidă liber în direcția evacuării persoanelor.
37. Instalațiile de filtro-ventilare au drept scop asigurarea condițiilor de microclimat în încăperile adăposturilor de protecție civilă.
38. În cazul în care filtrele reținătoare de praf nu se utilizează pe timp de pace, acestea se demontează și se păstrează în încăperi bine ventilate în vase cu ulei, sau îmbibate cu ulei și înfășurate cu folie de polietilenă.
39. Clapetele ermetice, filtrele reținătoare de substanțe toxice, radiative de luptă și agenți patogeni, dispozitivele de regenerare și filtrele pentru curățire a aerului de monoxid de carbon, înainte și după, trebuie să fie închise, cu excepția perioadei de funcționare a instalațiilor de filtro-ventilare în timpul verificării.
40. Încăperile adăposturilor de protecție civilă, în care funcționarea constantă a instalațiilor de ventilare nu este prevăzută pe timp de pace, se aerisesc o dată în trimestru, ținând cont de condițiile meteorologice, conform graficului aprobat de conducător.
41. Aerisirea se efectuează în funcție de nivelul de umiditate a aerului. Este interzisă aerisirea încăperilor pe timp de ploaie sau imediat după aceasta, precum și pe timp de ceață.
42. Umiditatea relativă a aerului în adăposturile de protecție civilă nu trebuie să depășească 65-70%, temperatura aerului 18-240C, aerul pentru respirație cu nivel maxim de CO2 – 1%, cu nivel minim de O2 – 19%.
43. Instalațiile de ventilare a adăposturilor de protecție civilă se verifică cel puțin o dată pe an, conform graficului aprobat de conducător, prin controlul funcționalității ventilatoarelor de alimentare și evacuare a aerului, filtrelor absorbante, dispozitivelor de regenerare, supapelor ermetice, conexiunea ermetică la conducta de aer și dispozitivelor antiexplozive.
44. Instalațiile interioare de alimentare cu apă și de canalizare se verifică o dată în semestru, conform graficului aprobat de conducător, cu testarea ventilelor, zăvoarelor, robinetelor de închidere, pompelor.
45. În rezervoarele de apă potabilă (sub presiune) se asigură schimbul de apă în decurs de 48 de ore.
46. Rezervoarele de apă potabilă (fără presiune) trebuie păstrate în stare curată și alimentate cu apă la necesitate.
47. Rezervoarele de apă potabilă trebuie să fie dotate cu indicatoare, robinete demontabile și trape pentru curățarea și vopsirea suprafețelor interioare.
48. Fântânile arteziene, amenajate ca sursă de alimentare cu apă, se pun în funcțiune cel puțin o dată pe lună, timp de 2-3 ore, pentru a pompa apa.
49. Încăperile cu grupuri sanitare (WC, lavoare) pot fi utilizate, pe timp de pace, ca depozite sau încăperi auxiliare, cu condiția deconectării lor de la canalizare, iar cele montate, se conservă, fără demontarea lor. Readucerea în funcțiune a grupurilor sanitare se efectuează la necesitate.
50. Grupurile sanitare care nu sunt exploatate pe timp de pace, trebuie să fie închise și sigilate. Se permite exploatarea grupurilor sanitare în timpul antrenamentelor la protecție civilă, cu condiția efectuării verificării și reparației periodice.
51. Rezervoarele de avarie pentru colectarea materiilor fecale, trebuie să fie închise. Este interzisă utilizarea lor pe timp de pace. Zăvoarele de la evacuarea din rezervoare, trebuie să fie închise.
52. Alimentarea cu energie electrică a adăposturilor de protecție civilă se efectuează de la rețelele electrice a orașului, satului sau unității economice și se asigură cu o sursă de energie electrică independentă.
53. Alimentarea cu energie electrică a adăposturilor de protecție civilă amplasate în instituțiile medicale (cu profil chirurgical, maternitate, reanimare), se asigură din rețelele electrice a orașului, satului sau unității economice și din două surse de alimentare cu energie electrică independente.
54. Generatoarele electrice conservate, se verifică prin examinarea externă cu atragerea atenției asupra instalării orizontale a generatorului electric și a unității de răcire pe fundație.
55. Generatoarele electrice, după testări, sunt supuse conservării, iar readucerea lor în stare de lucru se permite doar în timpul aplicațiilor sau la necesitate.
56. După readucerea în stare de lucru, cel puțin o dată pe săptămână, generatoarele electrice sunt supuse testărilor sub sarcină, pe o durată de 30 de minute.
57. La motoarele cu pornire electrică, se verifică încărcarea bateriilor.
58. Temperatura aerului în adăposturile de protecție civilă cu sistemul de încălzire în perioada rece a anului, trebuie să fie nu mai joasă de +10oC.
59. Adăposturile de protecție civilă, trebuie să dispună de următoarele documente:
60. Fișa tehnică a adăpostului de protecție civilă, conform modelului din anexa nr. 1 sau dosarul tehnic a adăpostului de protecție civilă;
61. Registrul de verificare a stării adăpostului de protecție civilă, conform anexei nr. 2;
62. Registrul indicatorilor de microclimat și componența gazoasă a aerului conform anexei nr. 3;
63. Registrul de evidență a testării și funcționării generatorului electric conform anexei nr. 4;
64. schema de evacuare a persoanelor din adăpostul de protecție civilă;
65. instrucțiunile-tip privind folosirea mijloacelor de protecție individuală elaborate și aprobate prin ordin de Inspectoratul General pentru Situații de Urgență al Ministerului Afacerilor Interne;
66. instrucțiunile-tip privind apărarea împotriva incendiului elaborate și aprobate prin ordin de Inspectoratul General pentru Situații de Urgență al Ministerului Afacerilor Interne;
67. reguli de comportare în adăpostul de protecție civilă elaborate și aprobate prin ordin de Inspectoratul General pentru Situații de Urgență al Ministerului Afacerilor Interne;
68. datele de contact a persoanei responsabile de întreținere a adăpostului de protecție civilă.
69. În timpul exploatării adăposturilor de protecție civilă este interzisă:
70. replanificarea încăperilor;
71. executarea găurilor sau golurilor în elementele constructive;
72. distrugerea ermetizării și hidroizolării;
73. blocarea căilor de evacuare, intrărilor și ieșirilor de avarie;
74. demontarea utilajului fără documentația de proiect;
75. tencuirea tavanelor și a pereților încăperilor;
76. utilizarea materialelor combustibile la finisajul, placajul și vopsirea pereților și tavanelor;
77. vopsirea elementelor din cauciuc destinate asigurării etanșeității, amortizatoarelor din cauciuc, garniturii din cauciuc sau altor materiale, furtunurilor metalice, plăcilor metalice cu datele tehnico-inginerești a utilajului și denumirea uzinei producătoare.
78. Se admite instalarea unor despărțituri temporare, ușor demontabile, realizate din materiale incombustibile și netoxice în spațiile adăposturilor de protecție civilă, cu posibilitatea demontării lor la necesitate.

**Capitolul III**

**Pregătirea adăposturilor de protecție civilă**

1. În cazul apariției pericolului situațiilor excepționale, gestionarii adăposturilor de protecție civilă, au obligația să organizeze măsuri de pregătire a acestora pentru adăpostirea persoanelor în termenul stabilit în fișa tehnică a adăpostului, iar în lipsa acesteia, în cel mult 12 ore, după emiterea Deciziei Comisiei pentru situații excepționale de nivel corespunzător.
2. Măsurile de pregătire a adăposturilor de protecție civilă includ:
3. evacuarea materialelor din încăperi care au fost stocate pe timp de pace;
4. verificarea etanșeității ușilor;
5. aerisirea încăperilor;
6. verificarea inventarului, dispozitivelor, instrumentelor, iar în cazul lipsei acestora – dotarea cu tot necesarul;
7. verificarea și conectarea instalațiilor existente;
8. crearea rezervei de apă potabilă sau umplerea rezervoarelor existente;
9. marcarea adăposturilor de protecție civilă și instalarea indicatoarelor de deplasare către ele;
10. închiderea și etanșarea tuturor canalelor de admisie a aerului neutilizate pentru ventilare;
11. afișarea în interiorul adăposturilor de protecție civilă a regulilor de comportare, instrucțiunile privind folosirea mijloacelor de protecție individuală, instrucțiunile privind apărarea împotriva incendiului, schemei de evacuare a persoanelor din adăpost;
12. primirea, adăpostirea și evidența persoanelor adăpostite în cazul declanșării situației excepționale.

**Capitolul IV**

**Controlul și verificarea stării adăposturilor de protecție civilă**

1. Controlul stării adăposturilor de protecție civilă este exercitat de Agenția pentru Supraveghere Tehnică (în continuare - organul supravegherii de stat în domeniul protecției civile), în conformitate cu Legea nr. 131/2012 privind controlul de stat asupra activității de întreprinzător.
2. La efectuarea controlului stării adăposturilor de protecție civilă se verifică următoarele:
3. starea generală a construcțiilor, intrărilor și ieșirilor de avarie, conductelor de admisie și evacuare a aerului;
4. starea terasamentului construcțiilor separate și amenajarea suprafețelor construcțiilor încorporate, starea acoperișului și suprafețelor laterale a minelor, elementelor constructive de protecție etanșe, inclusiv completarea golurilor acestora;
5. funcționarea ușilor metalice etanșe (porților, obloanelor), mecanismelor de închidere;
6. funcționalitatea dispozitivelor de protecție și obiectivelor de infrastructură tehnico-edilitară (instalații de filtro-ventilare, electrice, sanitare, comunicații, apeduct, canalizare, sistemelor și instalațiilor de apărare împotriva incendiilor);
7. scurgerile de ape subterane și de suprafață;
8. temperatura, umiditatea relativă a aerului în încăperi;
9. documentația adăpostului de protecție civilă, prevăzută în pct. 37;
10. inventarul, dispozitive, instrumente necesare și instalații de comunicații în adăposturile de protecție civilă, conform anexei nr. 6.
11. Verificarea stării adăpostului de protecție civilă se efectuează de către persoana responsabilă numită prin ordinul/dispoziția conducătorului acestora, o dată în semestru, conform graficului aprobat de conducător.
12. Rezultatele verificărilor se înregistrează în Registrul de verificare a stării adăpostului de protecție civilă.

**Capitolul V**

**Pregătirea și amenajarea adăposturilor simple pentru adăpostirea persoanelor**

1. Președinții comisiilor pentru situații excepționale care nu dispun de adăposturi de protecție civilă, pe timp de pace asigură identificarea adăposturilor simple, ce pot fi utilizate pentru adăpostirea persoanelor în condițiile situațiilor excepționale.
2. În cazul apariției pericolului situațiilor excepționale, gestionarii subsolurilor, demisolurilor, parcărilor auto subterane, pasajelor subterane, tunelurilor subterane, beciurilor și altor încăperi și spații adâncite au obligația de pregătire a acestora pentru adăpostirea persoanelor în cel mult 24 ore, după emiterea Deciziei Comisiei pentru situații excepționale de nivel corespunzător.
3. Măsuri de pregătire a acestor încăperi includ:
4. evacuarea materialelor din încăperi care au fost stocate pe timp de pace;
5. aerisirea încăperilor;
6. verificarea și conectarea instalațiilor existente;
7. crearea rezervei de apă potabilă;
8. marcarea și instalarea indicatoarelor de deplasare către ele;
9. astuparea etanșă a eventualelor goluri în pereții exteriori și a golurilor

conductelor și cablurilor prin planșeul și pereții exteriori ai subsolurilor cu material lemnos (tâmplărie) și altele;

1. afișarea în interiorul încăperii a regulilor de comportare;
2. primirea, adăpostirea și evidența persoanelor adăpostite în cazul declanșării situației excepționale.
3. În adăposturile simple, pregătite pentru adăpostirea persoanelor este necesar de ținut cont de condiții minime necesare de pătrundere a aerului proaspăt – 0,75 m3/h, cu nivel maxim de CO2– 3%, cu nivel minim de O2– 18% și 3 litri de apă potabilă per persoană în 24 ore, încăperile și spațiile adâncite trebuie să fie uscate.
4. Capacitatea de adăpostire a persoanelor în adăposturile simple se stabilește în funcție de numărul de persoane, alocându-se 1 m2 suprafața utilă pentru fiecare persoană.
5. În cazul lipsei subsolurilor se admite folosirea demisolurilor și a primelor etaje ale unor construcții, pentru protecția persoanelor, cu existență în acestea minim a două intrări.
6. În cazul apariției pericolului situațiilor excepționale, adăposturile simple sunt amenajate cu suportul și forțele administrației publice centrale, locale și ai unităților economice, precum și a populației, la locul de reședință, muncă sau locuri cu aglomerări de persoane, cu folosirea materialelor de construcție aflate la îndemână.
7. În zonele industriei miniere, minele pot fi utilizate pentru adăpostirea persoanelor. Adaptarea minelor în calitate de construcții de protecție se efectuează, în prealabil, pe timp de pace.
8. Președinții comisiilor pentru situații excepționale, după determinarea locurilor de adăpostire a persoanelor, asigură elaborarea schemelor de amplasare a adăposturilor de protecție civilă și a adăposturilor simple, iar în cazul apariției pericolului situațiilor excepționale, informează populația despre acestea (prin intermediul mass-media, hărților on-line și prin alte metode de înștiințare).

**Capitolul VI**

**Marcarea adăposturilor de protecție civilă și adăposturilor simple**

1. Adăposturile de protecție civilă și adăposturile simple se marchează cu semnul distinctiv internațional al protecției civile, care se montează pe ușile de acces și pe unul dintre pereții imobilului. Semnul distinctiv este confecționat din material plastic și reprezintă un triunghi echilateral albastru pe fond portocaliu, conform anexei nr. 7.
2. Căile de deplasare spre adăposturile de protecție civilă se marchează cu indicatoare sub formă de săgeată de culoare roșie, cu dimensiunile de 50 cm lungime și 10 cm lățime, iar deasupra acesteia se aplică inscripția „ADĂPOST”, de aceeași culoare, cu înălțimea literelor de 10 cm și grosimea 2 cm. Sub săgeată se indică distanța în metri până la adăpost. Indicatoarele sunt instalate la fiecare schimbare a direcției.
3. Căile de deplasare către adăposturile de protecție civilă, se selectează cu condiția asigurării deplasării către acestea în cel mai scurt timp posibil, în locurile în care este asigurată o vizibilitate bună în timpul zilei și nopţii.
4. Semnele distinctive internaționale ale protecției civile și indicatoarele de deplasare, se instalează de către gestionarii adăposturilor de protecție civilă și adăposturilor simple, în cazul apariției pericolului situațiilor excepționale.

**Capitolul VII**

**Evidența construcțiilor de protecție**

1. Ținerea evidenței construcțiilor de protecție proprietate publică a statului se efectuează în conformitate cu prevederile Legii nr. 121/2007 privind administrarea și deetatizarea proprietății publice.
2. Președinții comisiilor pentru situații excepționale asigură identificarea spațiilor ce pot fi folosite în calitate de construcții de protecție și asigură evidența acestora, conform Registrului din anexa nr. 5.
3. Președinții comisiilor pentru situații excepționale a unităților economice vor transmite anual, către data de 30 noiembrie, informația privind evidența construcțiilor de protecție, președinților comisiilor pentru situații excepționale de nivelul întâi, unde își desfășoară activitatea.
4. Președinții comisiilor pentru situații excepționale de nivelul întâi vor transmite anual către data de 31 decembrie informația privind evidența construcțiilor de protecție de pe teritoriul unității administrativ-teritoriale gestionate, președinților comisiilor pentru situații excepționale de nivelul al doilea.
5. Informația privind evidența construcțiilor de protecție de pe întreg teritoriul Republicii Moldova se transmite anual către data de 31 ianuarie de către președinții comisiilor pentru situații excepționale a autorităților publice centrale și locale de nivelul al doilea, unității teritorial autonome Găgăuzia, pentru evidență – Inspectoratului General pentru Situații de Urgență și pentru planificarea controlului adăposturilor de protecție civilă - organului supravegherii de stat în domeniul protecție civile.
6. Organul supravegherii de stat în domeniul protecției civile va prezenta anual către data 01 martie în adresa Inspectoratului General pentru Situații de Urgență al Ministerului Afacerilor Interne informația privind starea adăposturilor de protecție civilă controlate, în conformitate cu planul aprobat și publicat de către organul supravegherii de stat în domeniul protecției civile.

**Capitolul VIII**

**Asigurarea financiară și tehnico-materială a adăposturilor de protecție civilă**

1. Asigurarea financiară și tehnico-materială a adăposturilor de protecție civilă proprietate publică, se efectuează din contul bugetului de stat sau bugetelor locale, iar autoritățile publice centrale sau locale vor include resurse financiare necesare la elaborarea cadrului bugetar pe termen mediu pentru anul viitor și vor asiguraadministrarea patrimoniului public aflat în gestiune, în conformitate cu principiile bunei guvernări.
2. Asigurarea financiară și tehnico-materială a adăposturilor de protecție civilă proprietate privată, se efectuează din contul mijloacelor întreprinderilor, organizațiilor.
3. Pentru suportarea costurilor de întreținere a adăposturilor de protecție civilă, gestionarii și proprietarii acestora, sunt în drept să solicite, o singură dată, acordarea mijloacelor financiare sub formă de subvenții, conform procedurii stabilite de Guvern.
4. Asigurarea financiară și tehnico-materială a adăposturilor de protecție civilă poate fi efectuată și din alte surse neinterzise de legislația.

Anexa nr. 1

 la Regulamentul privind exploatarea construcțiilor de protecție

**FIȘA TEHNICĂ A ADĂPOSTULUI DE PROTECȚIE CIVILĂ Nr.\_\_\_
INFORMAȚII GENERALE**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| 1. Adresa |
|  | (UAT, raion, municipiu, oraș, sat, strada, numărul clădirii) |
| 2. Cui aparține |
|  | (denumirea unității economice) |
|  |
| 3. Denumirea unității economice de proiectare și cine a aprobat documentația de proiectare |
|  |  |
|  |
| 4. Denumirea unității economice care a construit adăpostul |
|  |  |
| 5. Destinația adăpostului pe timp de pace |
|  |
|  |
| 6. Denumirea unității economice care gestionează adăpostul  |
|  |
|  |
| 7. Data primirii în exploatare |
|  | (data, luna , anul) |
| 8. Timpul pregătirii adăpostului pentru adăpostirea persoanelor \_\_\_\_\_\_ore. |
| **CARACTERISTICI TEHNICE:** |
| 1. Capacitatea, persoane |
|  |  |
| 2. Suprafața totală, m2 |
|  |  |
| 3. Volumul total, m3 |
|  |  |
| 4. Dislocarea adăpostului : Încorporat |
| separat |  |  |
| în minele de piatră |  |  |
|  |
| 5. Numărul de intrări |
|  |  |
| 6. Numărul ieșirilor de avarie |
|  |  |
| 7. Numărul de uși metalice etanșe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 8. Clasa adăpostului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 9. Caracteristici tehnice ale instalațiilor de ventilare:

|  |  |  |  |  |
| --- | --- | --- | --- | --- |
| Instalație de ventilare | Ventilatoare | Filtre și regeneratoare | Supape ermetice | Dispozitive antiexplozive |
|  | Model | Numărul | Capacitatea | Model | Numărul | Model | Numărul | Model | Numărul |
| 1 | 2 | 3 | 4 | 5 | 6 | 7 | 8 | 9 | 10 |

|  |  |  |
| --- | --- | --- |
| Pompe | Calorifere sau răcitoare de aer | Mașini frigorifice |
| Model | Cantitatea | Capacitatea | Model | Cantitatea | Capacitatea | Model | Cantitatea | Capacitatea |
| 11 | 12 | 13 | 14 | 15 | 16 | 17 | 18 | 19 |

|  |
| --- |
| 10. Disponibilitatea și lista instrumentelor de măsurare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 11. Gradul de etanșare (valoarea presiunii aerului) |
|  |  |
| 12. Instalații de încălzire |
|  |  |
| 13. Alimentare cu energia electrică |
|  |  |
| 14. Alimentare cu apă |
|  | (tipul apeductului, sonda) |
| 15. Tipul de canalizare și numărul de grupuri sanitare |
|  |  |
| 16. Instrumente, inventar și echipamente disponibile\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| 17.  Data întocmirii fișei tehnice |
|  |  |
| Reprezentant responsabil a unității economice |
| care gestionează adăpostul  |  |
|  | (semnătura, N.P.) |
| Ștampila: |
|  |

Nota. 1. Fișa tehnică este întocmită sub formă de broșură cu copertă cu dimensiunile de 17x23 cm.

 2. Fișa tehnică este întocmită în 2 exemplare: 1 ex. se păstrează la gestionarul adăpostului, al 2-lea exemplar se păstrează la Inspectoratul General pentru Situații de Urgență.

Anexa nr. 2

 la Regulamentul privind exploatarea construcțiilor de protecție

**Registrul de verificare a stării adăpostului de protecție civilă**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea unității economice care gestionează adăpostul, adresa)

|  |  |  |  |  |  |
| --- | --- | --- | --- | --- | --- |
| Data efectuării verificării | NPPpersoanelor, care au efectuat verificarea | Construcții, instalații, echipamente, inventar, dispozitive verificate | Rezultatul verificării, obiecțiile depistate | Termen de lichidare a obiecțiilor depistate | Data lichidării obiecțiilor depistateSemnătura persoanei responsabile |
| 1 | 2 | 3 | 4 | 5 | 6 |
|  |  |  |  |  |  |

Nota: Registrul se păstrează în adăpostul de protecție civilă.

Anexa nr. 3

 la Regulamentul privind exploatarea construcțiilor de protecție

**Registrul indicatorilor de microclimat și componența gazoasă a aerului**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea unității economice care gestionează adăpostul, adresa)

|  |  |  |
| --- | --- | --- |
| Data și ora efectuării măsurărilor | Locul efectuării măsurărilor | Rezultatul efectuării măsurărilor |
| Temperatura aerului, C0 | Umiditatea relativă, % | Conținutul O2, % | Conținutul CO2, % | Semnătura persoanei care a efectuat măsurările |
| 1 | 2 | 3 | 4 | 5 | 6 | 7 |
|  |  |  |  |  |  |  |

Nota: Registrul se păstrează în adăpostul de protecție civilă.

Anexa nr. 4

 la Regulamentul privind exploatarea construcțiilor de protecție

**Registrul de evidență a testării și funcționării generatorului electric**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea unității economice care gestionează adăpostul, adresa)

|  |  |  |  |  |  |
| --- | --- | --- | --- | --- | --- |
| Data | Modelul generatorului electric și capacitatea | Timpul de testare a generatorului electric | Orele de funcționare a generatorului electric | Notă | NPP persoanei responsabile de generatorul electric |
| 1 | 2 | 3 | 4 | 5 | 6 |
|  |  |  |  |  |  |

Nota: Registrul se păstrează în adăpostul de protecție civilă.

Anexa nr. 5

 la Regulamentul privind exploatarea construcțiilor de protecție

**Registrul de evidență a construcțiilor de protecție civilă**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea unității economice, adresa)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. | Adresaamplasării construcției de protecție | Tipul construcției de protecție(edificiu de protecție, adăpostul de protecție civilă, adăpost simplu) | Capacitatea | Denumirea unității economice apartenența departamentală | Numărul de inventariere (dacă există) | Starea construcției de protecție(corespundere MTI) | Suprafața, m2 | Anul dării în exploatare | Existența regim. de ventilare | Disponibilitatea sursei autonome de energie electrică (marca, putere) | Utilizarea pe timp de pace | Data efectuării reparației | Timpul de pregătire pentru primirea adăpostiților(ore) | Notă |
|  |  |  |  |  |  |  | Totală | Utilă |  |  |  |  |  |  |   |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|  |  |  |  |  |  |  |  |  |  |  |  |  |  |  |  |

Nota: Registrul se păstrează în adăpostul de protecție civilă.

Anexa nr. 6

 la Regulamentul privind exploatarea construcțiilor de protecție

**Lista inventarului, dispozitivelor și instrumentelor necesare pentru dotarea adăposturilor de protecție civilă**

|  |  |  |  |
| --- | --- | --- | --- |
| Denumirea, tipul, marca | Unitatea de măsură | Cantitatea | Norma de calcul |
| **Inventarul și instrumentele** |
| 1. Paturi de 2 și/sau de 3 nivele | buc. | În dependență de capacitatea adăpostului |
| 2. Masă | buc. | 1-3 | Pentru adăpost |
| 3. Scaun | buc. | 2 | Pentru adăpost |
| 4. Apă potabilă  | buc. | Pentru adăpost, reieșind din calculul – 3 litri/ 24 ore per persoană  |
| 5. Punga din polietilenă eco sau din hârtie pentru resturi | buc. | 1 | Pentru fiecare persoană, reieșind din calculul - 2 kg per persoană |
| 6. Lanternă electrică | buc. | 1 | pentru fiecare încăpere a adăpostului |
| 7. Găleată cu capac | buc. | 1 | pentru fiecare 25 persoane |
| 8. Căști de protecție | buc. | 3 | Pentru adăpost |
| 9. Lopată cu coadă | buc. | 3 | Pentru adăpost |
| 10. Ciocan baros 5-10 kg | buc. | 3 | Pentru adăpost |
| 11. Ciocan de mână 3 kg | buc. | 3 | Pentru adăpost |
| 12. Daltă metalică | buc. | 3 | Pentru adăpost |
| 13. Târnăcop | buc. | 3 | Pentru adăpost |
| 14. Ranga de fier | buc. | 3 | Pentru adăpost |
| 15. Cric hidraulic 20t | buc. | 1 | Pentru adăpost |
| 16. Trusa de prim ajutor  | set | 1 | Pentru fiecare încăpere cu adăpostiții |
| **Dispozitive** |
| 1. Termometru cameral | buc. | 1 | Pentru adăpost |
| 2. Psihrometru (higrometru) | buc. | 1 | Pentru adăpost |
| 3. Dispozitiv pentru măsurarea concentrației CO2 | buc. | 1 | Pentru adăpost |
| 4. Dispozitiv pentru măsurarea concentrației O2 | buc. | 1 | Pentru adăpost |
| 5.Dispozitiv de măsurare a radiaţiei | buc. | 1 | Pentru adăpost |
| 6. Detector de substanţe toxice | buc. | 1 | Pentru adăpost |
| 7. Detector de agenţi biologici | buc. | 1 | Pentru adăpost |
| 8. Masca antigaz | cuc. |  | Pentru fiecare persoana |
| **Instalații de comunicații** |
| 1. Stație radio emisie și recepție mobile | buc. | 1 | Pentru adăpost |
| 2. Telefon staționar | buc. | 1 | Pentru adăpost |
| **Inventar antiincendiar** |
| 1. Stingător manual  | buc. | 2 | La fiecare 100 m2, dar numai puțin de 2 stingătoare pentru fiecare încăpere, indiferent de suprafață |
| 2. Pânză de stingere a incendiilor (pătură de foc) | buc. | 2 | Pentru adăpost cu generator electric |

 Anexa nr. 7

 la Regulamentul privind exploatarea construcțiilor de protecție

Semnul distinctiv internațional al protecției civile

12,5 cm cm

12,5 cm cmcm

20 cm

5 cm

20 cm



Figura nr. 1

* 1. Un pătrat de culoare portocalie având latura de 25 cm.
	2. Un triunghi echilateral de culoare albastră având latura de 20 cm.
	3. Distanța laturii inferioare a triunghiului față de bază pătratului este egală cu 5 cm.